ພວກຫົວຮຸນແຮງ 6 ຄົນເສຍຊີວິດ ຍ້ອນການໂຈມຕີ ຂອງເຮືອບິນບໍ່ມີຄົນຂັບ ທີ່ເຢເມັນ (ວີດີໂອ)
ການໂຈມຕີໃນວັນຈັນມື້ນີ້ ມີຂຶ້ນ ໃນຂະນະທີ່ທະຫານຂອງເຢເມັນ ສືບຕໍ່ທຳການບຸກໂຈມຕີ ເພື່ອພະຍາຍາມຂັບໄລ່ ພວກ ອາລ ກາອິດາ ອອກຈາກພາກໃຕ້ຂອງປະເທດ.
ການໂຈມຕີຂອງເຮືອບິນທີ່ບໍ່ມີຄົນຂັບລຳນຶ່ງ ຫລືຍົນ drone ທີ່ສົງໄສວ່າແມ່ນຂອງສະຫະລັດ ໄດ້ສັງຫານພວກນັກຕໍ່ສູ້ຫົວ ຮຸນແຮງເຄືອຂ່າຍ ອາລ ກາອິດາ 6 ຄົນ ໃນປະເທດເຢເມັນ ບັນດາເຈົ້າໜ້າທີ່ເຢເມັນ ກ່າວວ່າ ການໂຈມຕີທາງອາກາດ ໃນວັນຈັນມື້ນີ້ ໄດ້ແນເປົ້າໃສ່ລົດຄັນນຶ່ງ ທີ່ບັນທຸກພວກຫົວ ຮຸນແຮງໄປ ໃນແຂວງ Marib ທາງກ້ຳຕາເວັນອອກຂອງ ນະຄອນຫຼວງ Sanaa ສະຫະລັດບໍ່ໄດ້ມີຄວາມເຫັນໃດໆ ກ່ຽວກັບການໂຈມຕີຂອງ ຍົນ drone ລຳນີ້ ແຕ່ເຄີຍໃຊ້ເຮືອບິນທີ່ບໍ່ມີຄົນຂັບນີ້ ຊ້ຳແລ້ວ ຊ້ຳອີກ ເພື່ອແນເປົ້າໃສ່ພວກສະມາຊິກຂອງເຄືອຂ່າຍ al-Qaidaໃນເຢເມັນນັ້ນ ການໂຈມຕີໃນວັນຈັນມື້ນີ້ ມີຂຶ້ນ ໃນຂະນະທີ່ທະຫານຂອງເຢເມັນສືບຕໍ່ທຳການບຸກ ໂຈມຕີ ເພື່ອພະຍາຍາມຂັບໄລ່ພວກ al-Qaida ອອກຈາກທີ່ໝັ້ນແຫ່ງຕ່າງໆຂອງ ພວກເຂົາ ໃນພາກໃຕ້ຂອງປະເທດ ກອງທັບເຢເມັນ ກ່າວວ່າ ຕົນໄດ້ສັງຫານພວກ ຫົວຮຸນແຮງຫຼາຍສິບຄົນ ນັບແຕ່ໄດ້ເລີ້ມອອກປະຕິບັດງານ ເມື່ອ 2 ອາທິດຜ່ານມາ ພວກອາລ ກາອິດາ ໃນແຫຼມອາເຣເບຍ ແມ່ນນຶ່ງໃນບັນດາສາຂາທີ່ແຂງຂັນທີ່ສຸດ ຂອງກຸ່ມກໍ່ການຮ້າຍດັ່ງກ່າວ ແລະໄດ້ທຳການໂຈມຕີມາຫຼາຍຄັ້ງຕໍ່ເປົ້າໝາຍຕ່າງໆ ທາງທະຫານ ຕະຫຼອດທັງຕໍ່ພວກນັກທ່ອງທ່ຽວ ແລະພວກນັກການທູດ ໃນຫວ່າງ ບໍ່ເທົ່າໃດປີຜ່ານມານີ້ ພວກທີ່ສົງໄສວ່າເປັນພວກຫົວຕໍ່ສູ້ຮຸນແຮງ ໄດ້ທຳການໂຈມຕີແກ້ແຄ້ນຄືນຫລາຍໆ ຄັ້ງ ເພື່ອຕອບໂຕ້ຕໍ່ການປະຕິບັດງານກວດລ້າງພວກເຂົາ ຂອງກອງທັບເຢເມັນນັ້ນ ຊຶ່ງຮວມທັງການວາງລະເບີດສະຫລະຊີບໃນວັນອາທິດວານນີ້ ທີ່ໄດ້ສັງຫານພວກ ເຈົ້າໜ້າທີ່ຕຳຫຼວດຢ່າງໜ້ອຍ 12 ຄົນ ຢູ່ນອກສະຖານີຕຳຫຼວດແຫ່ງນຶ່ງໃນເມືອງ Mukalla